ৰাজ্যৰ বিভিন্ন প্ৰান্তৰ লগতে কলিয়াবৰতো আজি আন্তৰ্জাতিক নাৰী দিৱস উদযাপন কৰা হয়। আন্তৰ্জাতিক নাৰী দিৱস উপলক্ষে কলিয়াবৰ প্ৰেছ ক্লাব প্ৰাংগনত "নাৰী আৰু চিন্তন" শীৰ্ষক এখনি গ্ৰন্থ উন্মোচন কৰা হয়।
কলিয়াবৰ মহাবিদ্যালয়ৰ সহযোগী অধ্যাপক আৰতি বসুমতাৰী আৰু বৰ্ণালী কাকতিৰ দ্বাৰা সম্পাদিত প্ৰবন্ধ সংকলনটি উন্মোচন কৰে কলিয়াবৰ উচ্চতৰ মাধ্যমিক বিদ্যালয় অৱসৰপ্ৰাপ্ত অধ্যক্ষ ভূপেন শৰ্মাই।
কলিয়াবৰ প্ৰেছ ক্লাবৰ সভাপতি তপন শইকীয়াই সভাপতিত্ব কৰা গ্ৰন্থ উন্মোচনী সভাখনত সদৌ অসম লেখিকা সমাৰোহ সমিতিৰ যুটীয়া সম্পাদিকা সুবৰ্ণলতা মহন্ত, কলিয়াবৰ শাখা সাহিত্য সভাৰ সম্পাদক বিৰাজ ভূষণ বৰাকে ধৰি কেইবা গৰাকীও বিশিষ্ট ব্যক্তি উপস্থিত থাকে।
উক্ত সভাতে আৰতি বসুমতাৰীৰ "সাহিত্য সম্ভাৰ" শীৰ্ষক আন এখন গ্ৰন্থও বিভিন্ন অনুষ্ঠানলৈ আনুষ্ঠানিকভাৱে অৰ্পন কৰা হয়।
আন্তৰ্জাতিক নাৰী দিৱস উপলক্ষে কলিয়াবৰ প্ৰেছ ক্লাৱত ব্যতিক্ৰমীধৰণে গ্ৰন্থ উন্মোচনী অনুষ্ঠানৰে নাৰী দিৱসটি উদযাপন কৰা হয়। অনুষ্ঠানত কলিয়াবৰ প্ৰেছ ক্লাবৰ বিষয়ববীয়া তথা কলিয়াবৰ মহাবিদ্যালয়ৰ ছাত্ৰ-ছাত্ৰীসকল উপস্থিত থাকে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
